ГИС- Град Врање - Министарство за јавна улагања - Реконструкција и изградња водоводне мреже
У оквиру пројекта „Оквир за јачање отпорности локалне инфраструктуре“, који спроводи Министарство за јавна улагања Републике Србије, нашој локалној самоуправи званично је одобрено финансирање 15 пројеката реконструкције и изградње система за водоснабдевање.

Предмет техничке документације чија је укупна пројектна вредност 264.510.618,54 динара без ПДВ-а је:
Изградња мерних места и система надзора у водоводној мрежи Града Врања;
Водоводна мрежа у Карађорђевој улици;
Водоводна мрежа у улици Саве Ковачевића;
Водоводна мрежа у ул. Тибора Церне и Солунска;
Водоводна мрежа у улици Фрање Клуза;
Водоводна мрежа у улици Светониколска;
Водоводна мрежа у Његошевој улици;
Водоводна мрежа у ул. 9. Југовића, Синђелићева, М. Обилића, Шумадијска, Нишка и Танаска Рајића; 
Водоводна мрежа у улицама Устаничка, Приморска и Мике Аласа;
Водоводна мрежа у 3 висинској зони;
Водоводна мрежа у улици Владимира Вујовића;
Водоводна мрежа у улицама Народног фронта и Војводе Вука; 
Водоводна мрежа у улицама Краља Александра, Џемала Биједића и Трг 7. септембра;
Водоводна мрежа у Маричкој улици;
Водоводна мрежа у улици Филипа Филиповића.

Овај пројекат има за циљ системску модернизацију водоводне мреже формирањем мерно регулационих зона и прецизним одабиром локација на којима ће се изградити мерно регулациони објекти. На тај начин, вршиће се мерење количине утрошене воде у секундарној мрежи, односно смањиће се губици на мрежи уз замену дотрајалих цеви.

Ова инвестиција представља почетни, али кључни корак у дугорочном плану комплетне реконструкције водоводног система. Овим пројектом се практично отварају врата за капиталну обнову мреже, која као крајњи циљ има потпуну замену застарелих азбест-цементних цеви и успостављање највиших стандарда у водоснабдевању.

ГИС Врање ГеоПортал објављује просторне податаке о кандидованим и одобреним пројектима у групи „Одобрени пројекти Министарства за јавна улагања”. 

Тематској карти можете приступити на адреси:
https://www.gisvranje.org.rs/#/viewer/openlayers/4641



